క్రికెట్ ప్రపంచ కప్
మొదటి టోర్నమెంట్‌లో ఎనిమిది జట్లు పాల్గొన్నాయి: అవి, ఆస్ట్రేలియా, పాకిస్థాన్, ఇంగ్లాండ్, వెస్టిండీస్, భారతదేశం, మరియు న్యూజీలాండ్, (ఇవి ఆ సమయంలో టెస్ట్ హోదా ఉన్న ఆరు దేశాలు), శ్రీలంక మరియు వివిధ దేశాల ఆటగాళ్లతో కూడిన సంయుక్త తూర్పు ఆఫ్రికా జట్టు. దక్షిణాఫ్రికాను ఈ టోర్నీలో నిషేధించారు, జాతివివక్ష కారణంగా అంతర్జాతీయ క్రికెట్ నుంచి ఈ జట్టును బహిష్కరించారు. ఈ టోర్నమెంట్‌లో వెస్టిండీస్ విజేతగా నిలిచింది, లార్డ్స్‌లో జరిగిన ఫైనల్ మ్యాచ్‌లో ఆస్ట్రేలియాపై వెస్టిండీస్ 17 పరుగుల తేడాతో విజయం సాధించింది.
క్రికెట్ ప్రపంచ కప్
1992 ప్రపంచ కప్ ఆస్ట్రేలియా మరియు న్యూజీలాండ్ దేశాల్లో జరిగింది, ఈ సందర్భంగా ఆటలో అనేక మార్పులు ప్రవేశపెట్టారు, రంగుల దుస్తులు, తెలుపు బంతులు, పగలు/రాత్రి (డే/నైట్) మ్యాచ్‌ల పరిచయం, ఫీల్డింగ్ నిబంధనలకు మార్పులు చేయడం జరిగింది. జాతివివక్ష పాలనకు ముగింపు పలకడం మరియు అంతర్జాతీయ క్రీడా బహిష్కరణ ఎత్తివేయడంతో దక్షిణాఫ్రికా క్రికెట్ జట్టు మొదటిసారి ఈ టోర్నమెంట్‌లో పాల్గొంది. నిరాశాజనకమైన ప్రారంభం నుంచి పుంజుకున్న పాకిస్థాన్ చివరకు టోర్నీ విజేతగా నిలిచింది, ఫైనల్‌లో పాకిస్థాన్ ప్రత్యర్థి ఇంగ్లాండ్‌పై 22 పరుగుల తేడాతో విజయం సాధించింది.